Tere

Soovin esialgset hinnapakkumist veetorn-korterelamu fassaadi soojustamiseks, mille põhjalt on võimalik edasi minna ning koostada hinnapakumine, mis sobib ka toetuse taotlemiseks Kredexilt.

**Objekti kirjeldus:** Olemasoleva hoone puhul on tegemist Kundas, Kasemäe tänaval asuva 8 korruselise veetorn-korterelamuga. Hoones 7 korrust on elukorrused ja umbes 9 m sisekõrgusega kütmata kaheksandal korrusel asus veepaak, mis on praeguseks likvideeritud. Hoone on rajatud madalvundamendile, seinad on laotud kandvas osas silikaattellistest, voodrikiht on nii keraamilistest tellistest kui ka silikaatkividest. Rõdude seinad on ehitatud keraamilistest tellistest. Fassaadikiht on seotud kandva seinaga vertikaalsete sidekiviridadega (sidekivirida iga 6. kivirida).

**Tööde kirjeldus ja mahud**:

1. Fassaadi soojustamine
* Välisseinad soojustatakse paisutatud vahtpolüstüreeniga EPS60 silver, paksusega 150 mm. Soojustuse paksus ei tohi aluspinna kõverusest tingituna jääda alla 150 mm. Soojustus on ette nähtud paigaldada seina liimvahu ja tüüblitega. Pakkumises tuleb arvestada tüübleid seinas 8 tk/m2. Kokku on fassaadipindala (uksed ja aknaavad maas) **1380 m2**, millest **19,6 m2** lodžade juures peab soojustuse paksus olema 200mm.
* Fassaadi toon ja muster on lisatud lisana
* Viimistleda kõik akende ja rõduuste paled– **kokku 378 m**. Avade ümber tuleb paigaldada tuleohutuse tagamiseks mineraalvilla riba laiusega 200 mm (soojuserijuhtivus 0,035 W/mK). Uste ja akende perimeeter kokku **496m.** Villariba peab vastama fassaadis kasutatavate villade nõuetele. Täiendavalt on vaja armeerida leeliskindla klaaskiudvõrguga (mõõtmed ca 20x30 cm) kõik akna-, ukse- ja läbiviikude nurgad.
1. Rõdude soojustamine
	* Kokku on 14 rõdu( 2,4x1,17m), pindalaga **43 m2.**
	* Rõdudele antakse puitprussidega (50x100mm) väikene kalle väljapoole ning prusside vahe soojustatakse mineraalvillaga. Prussidele kinnitatakse niiskuskindel vineer (OSB 18mm) peale ning hüdroisoleeritakse PVC-hüdroisolatsioon materjaliga. **Kokku 43 m2**
	* Enne r/b õõnespaneeli alumist pinda soojustamist tuleb välja paistva armatuuri ümbert eemaldada kõik lahtised betooni osad (vt. Foto ). Armatuur puhastada mustusest ja roostest vastavalt standardile EVS EN 12944-4:1999, puhastusaste Sa 2½ . Armatuuri kaitsmiseks ja betooni parandamiseks kasutada Caparoli Disbocret 502 Protec-plus või analoogset süsteemi.
	* Paneeli alumine pind soojustatakse vahtpolüstüreeniga EPS60 Silver paksusega 100mm, kokku **43 m2** Külmasilla likvideerimiseks tuleb rõdu paneeli serv samuti soojustada, kokku **60,6 m**

Tingimused:

1. Hinnapakkumine peab sisaldama tellingute renti, paigaldust ja demontaazi
2. Hinnapakkumine peab sisaldama kõiki materjale ja tööks vajaminevaid seadmeid
3. Hinnapakkumine peab kehtima kuni 15 juuni 2012
4. Fassaaditöödele peab andma garantii.

Lisainfo:

1. Tuua välja eraldi hind fassaadi väliskoore kinnitamiseks (juhul kui on vaja)
2. Rõdude ja fassaadi soojustamise hind tuua eraldi välja.
3. Sokli soojustamine , lodžde kinnimüürimine ja aknaplekide paigaldamine hinnapakkumisest välja jätta
4. Rõdude piirded on eelnevalt eemaldatud
5. Tööde planeeritav algus 20. juuni.
6. Hinnapakkumise juurde lisada tööde teostamiseks kuluv aeg
7. Rohkem informatsiooni Siim Hiielaid, objektijuht, 51 80 898 smhlaid@gmail.com